**Zmluva o spolupráci pri odchyte túlavých psov**

**uzatvorená v zmysle obchodného zákonníka č. 513/91 Zb. v platnom znení**

**Čl. 1**

**ZMLUVNÉ STRANY**

Objednávateľ: OBEC HORNÁ LEHOTA v zastúpení:                              Jozef Mäsiar, starosta obce

Adresa:                                  Horná Lehota 210, 027 41 Or. Podzámok

Bankové spojenie:                 ČSOB, pobočka Dolný Kubín

Číslo účtu:                             SK68 5200 0000 00001002 7565

IČO:                                       00314498

Telefonické spojenie:            043/5893226 , 0917 637 452

E-mail:                                 ouhornalehota@orava.sk

**Poskytovateľ služby:           Domáci miláčik s.r.o**

v zastúpení:                           Erika Šimurková

Adresa:                                 Malá Lučivná 501, 02601 Párnica

Bankové spojenie:                VÚB a.s

Číslo účtu:     SK42 0200 0000 0039 7416 1359

IČO:                                     51694042

Telefonické spojenie:          0905186365

E-mail:                                 domacimilaciksro@gmail.com

**Čl. 2**

**PREDMET ZMLUVY**

1. Predmetom zmluvy je činnosť poskytovateľa služby podľa zákona NR SR č. 39/2007 Z. z. o veterinárnej starostlivosti v znení neskorších predpisov a spočíva v odchyte zabehnutých, opustených a túlavých zvierat na verejných priestranstvách objednávateľa osobou odborne schválenou na odchyt túlavých zvierat, preprava schváleným dopravným prostriedkom osobou označenou ako spôsobilý vodič, sprievodcom na veterinárne úkony a ich umiestnenie do karanténnej stanice alebo útulku s ktorým je zazmluvnený . Poskytovateľ služby prehlasuje, že je oprávnenou osobou na všetky úkony uvedené v tejto zmluve podľa zákona NR SR č.39/2007 Z.z. o veterinárnej starostlivosti v znení neskorších predpisov.
2. Od 1.01.2022 si poskytovateľ účtuje ročný príspevok  vo výške 0,030 EUR/obyvateľa za mesiac, t.j.201,60 EUR/rok, ktorým sa obec, mesto podieľa nielen  na prevádzke karanténnych staníc a útulkov pre zvieratá na základe §22 bod 9 a nasl. Zákona č.39/2007 o veterinárnej starostlivosti v platnom znení. Príspevok uhrádza obec na základe faktúry vystavenej poskytovateľom vždy 1x ročne.

**Čl. 3**

**ZMLUVNÉ PODMIENKY**

Poskytovateľ služby sa zaväzuje vykonávať pre objednávateľa služby v dohodnutom rozsahu:

1. Odchyt zabehnutých, opustených a túlavých zvierat pohybujúcich sa na verejných priestranstvách obce, mesta.
2. Odber zabehnutých, opustených a túlavých zvierat z priestorov (ak túto obec resp. mesto má).
3. Základné veterinárne ošetrenie (vakcinácia, implantácia mikročipu, odčervenie, odblšenie, nevyhnutné ošetrenie, eutanázia, likvidácia kadáverov, sterilizácia, kastrácia, pohotovostná služba veterinárneho lekára sa určuje podľa stavu zvieraťa a hmotnosti,  ceny služby a platobné podmienky sú v zmysle cenníka veterinárnych úkonov) a umiestnenie v oprávnenom zariadení v súlade s ustanoveniami zákona č. 39/2007 Z. z. o veterinárnej starostlivosti v platnom znení.
4. Vedenie evidencie odchytených zvierat s kompletnými údajmi (dátum odchytu, rasa, miesto nájdenia….).
5. Odchyt a odber zvierat sa uskutoční na základe telefonátu pracovníkov obecného úradu, mestského úradu a táto slúži ako podklad pre vystavenie faktúry v minimálnej výške nákladov na PHM (a to aj v prípade, že odchyt je kvôli objednávateľovi nevykonateľný alebo neboli dodržané vopred dohodnuté podmienky odchytu a kvôli tomu sa odchyt nedal zrealizovať).
6. Vykonávanie činnosti: schváleným prepravcom zvierat, schváleným cestným dopravným prostriedkom

     7.   Odmietnuť objednávku na umiestnenie zvieraťa do odchytného koterca v prípade

           naplnenia kapacity karanténnej stanice alebo útulku.

**Čl. 4**

**DOBA TRVANIA ZMLUVY**

       1.  Táto zmluva sa uzatvára na dobu neurčitú.

**Čl. 5**

**FAKTURÁCIA A PLATOBNÉ PODMIENKY**

1. Financovanie predmetných služieb bude zabezpečované z rozpočtu objednávateľa.
2. Faktúra sa pošle mailom na adresu: Obec Horná Lehota 210, 027 41 Oravský Podzámok a musí spĺňať všetky náležitosti daňového dokladu.
3. V prípade, že odchyt je zo strany objednávateľa alebo poskytovateľa neuskutočniteľný, objednávateľ je povinný uhradiť poskytovateľovi len výšku PHM za reálne odjazdené kilometre zo sídla poskytovateľa tam a späť vo výške 0,30 eur za kilometer.
4. Cena za odchyt jedného zvieraťa je 50 eur. V prípade, že je zviera riadne zaočkované, čo sa preukáže načítaním mikročipu, pomocou čítačky na to určenej, ktorý je registrovaný na majiteľa a následne platným  očkovaním, zapísané ošetrenie proti ekto a endo parazitom vo veterinárnom preukaze pre spoločenské zvieratá alebo v pase spoločenského zvieraťa ktorým sa preukáže majiteľ je táto suma 25 eur.

1. V prípade odchytu matky so šteniatkami sa platí aj za šteniatka od odhadovaného veku 4 týždňov, t.j. vek, v ktorom už potrebujú prikrmovať, ale ešte sú viazané aj na materské mlieko. Takéto šteniatka sa čím skôr odstavia, čipujú, ošetrujú proti parazitom a  riadne zaočkujú podľa nariadenia veterinárneho lekára.
2. Lehota splatnosti faktúr po doručení objednávateľovi je 7 dní.
3. Ak objednávateľ neuhradí svoje záväzky voči poskytovateľovi v riadnom termíne, je poskytovateľ oprávnený požadovať zaplatenie úroku z omeškania vo výške 0,05% denne z dlžnej sumy za každý deň omeškania.
4. Zaplatením zmluvnej pokuty zo strany objednávateľa podľa tohto článku zmluvy nie je dotknutý nárok poskytovateľa na náhradu škody prevyšujúcu zaplatenú zmluvnú pokutu.

**Čl. 6**

**UKONČENIE ZMLUVY**

1. Rámcovú zmluvu je možné zrušiť dohodou zmluvných strán.
2. Objednávateľ môže rámcovú zmluvu vypovedať v prípade opakovaných zistení nekvalitne vykonaných prác po písomnom upozornení poskytovateľa služby.
3. Výpovedná lehota sú 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane v prípade bodu 2 tohto článku je výpovedná doba 1mesiac.
4. Zmluvné strany sa dohodli, že počnúc druhým rokom trvania tejto zmluvy je poskytovateľ oprávnený každoročne jeden krát zvýšiť ceny za poskytované služby o mieru inflácie vyhlásenú Štatistickým úradom SR za predchádzajúci kalendárny rok.

Poskytovateľ je povinný objednávateľovi zmenu mesačného paušálneho poplatku za nasledujúci rok písomne ohlásiť a to najneskôr 31 dní pred plánovanou zmenou cenníka.

1. Poskytovateľ je oprávnený zvýšiť mesačný paušálny poplatok za poskytnuté služby v prípade zmeny cenníka veterinárneho lekára a navýšenie PHM, najviac však jeden krát ročne. Poskytovateľ je povinný objednávateľovi zmenu mesačného paušálneho poplatku písomne ohlásiť, a to najneskôr 31 dní pred začiatkom plánovanou zmenou cenníka.
2. V prípade, že poskytovateľ stratí právo umiestňovať zvieratá do karanténnej stanice alebo útulku.

**Čl. 7**

**OSOBITNÉ USTANOVENIA**

1. Poskytovateľ môže upraviť ceny podľa náročnosti odchytu zvierat na mieste odchytu po dohode s objednávateľom.
2. Zmluvné strany sú povinné počas plnenia zmluvy a aj v budúcnosti po ukončení tejto zmluvy zachovávať mlčanlivosť o jednotlivých ustanoveniach tejto zmluvy, ako aj o všetkých skutočnostiach, o ktorých sa dozvedeli pri uskutočňovaní činností podľa tejto zmluvy, najmä o osobných údajoch a o metódach a pracovných postupoch poskytovateľa.
3. Zmluvné strany sa zaväzujú zachovávať mlčanlivosť o všetkých skutočnostiach a dôverných informáciách, ktoré im druhá zmluvná strana alebo tretia osoba oznámili v rámci plnenia predmetu tejto zmluvy a zaväzujú sa neposkytnúť údaje a informácie získané z druhej strany alebo tretej osoby iným, touto zmluvou nedotknutým osobám.

**Čl. 8**

**ZÁVEREČNÉ  USTANOVENIA**

1. Právne vzťahy neupravené touto zmluvou sa riadia príslušnými ustanoveniami Obchodného zákonníka, zákona NR SR č. 39/2007 Z. z. o veterinárnej starostlivosti v platnom znení a ostatných všeobecne záväzných právnych predpisov Slovenskej republiky.
2. Prípadné zmeny a doplnky tejto zmluvy musia byť vypracované formou písomného dodatku.
3. Táto zmluva nadobúda platnosť dňom podpísania oboma zmluvnými stranami a účinnosť dňom zverejnenia zmluvy na webovej stránke objednávateľa.
4. Zmluvné strany vyhlasujú, že túto zmluvu uzavreli na základe ich obojstranného súhlasu, slobodne a vážne, zrozumiteľne, bez akéhokoľvek nátlaku.
5. Zmluva je vyhotovená v dvoch rovnopisoch, z ktorých  každá zmluvná strana dostane dva rovnopisy.

V Hornej Lehote, dňa: 20.decembra 2021

…..............................................                                   …...........................................

za objednávateľa                                                                            poskytovateľ služby